

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.11** | 2024. gada 25. jūlijā |

**21.**

**Par Ogres novada pašvaldības iekšējo noteikumu Nr.64/2024 “Ogres Kalna pamatskolas nolikums” izdošanu**

2024. gada 25. janvārī Ogres novada pašvaldības dome pieņēma lēmumu “Par Ogres 1. vidusskolas iekšējo reorganizāciju, mainot īstenoto izglītības pakāpi, un nosaukuma maiņu” (Nr.2,14.), saskaņā ar kuru tika nolemts uzsākt Ogres 1. vidusskolas iekšējo reorganizāciju, ar 2024. gada 1. augustu mainot Ogres 1. vidusskolas īstenoto izglītības pakāpi no vidējās izglītības uz pamatizglītību un mainot tās nosaukumu uz Ogres Kalna pamatskola.

2024. gada 18. februārī Ogres novada Izglītības pārvalde saņēma Izglītības un zinātnes ministrijas (turpmāk - IZM) vēstuli (Nr.4-9.1e/24/414) “Par Ogres novada pašvaldības izglītības iestāžu reorganizāciju”, kurā IZM saskaņoja Ogres novada pašvaldības domes lēmumu par Ogres 1. vidusskolas iekšējo reorganizāciju.

Saskaņā ar Izglītības likuma 22. panta pirmo daļu, valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs.

Ievērojot augstāk minēto, sagatavots Ogres Kalna pamatskolas nolikuma projekts.

Pamatojoties uz Izglītības likuma 22. panta pirmo un otro daļu, Vispārējā izglītības likuma 8. pantu, Valsts pārvaldes iekārtas likuma 28. pantu un Pašvaldību likuma 10. panta pirmās daļas 8. punktu,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

**Izdot** Ogres novada pašvaldības iekšējos noteikumus Nr.64/2024 “Ogres Kalna pamatskolas nolikums” (pielikumā).

(Sēdes vadītāja,

domes priekšsēdētāja E. Helmaņa paraksts)